Document ID: /roh_data/filtered/fineweb-2-filterrobots_roh.jsonl.gz/37233

Glion: Forum Surselva ed ILHGA van maun en maun
- Mardi, 6.9.2016, 9:47
L’exposiziun da commerzi ILHGA ed il forum d'economia Surselva vulan nizzegiar sinergias.
Il Forum Surselva è quest onn a la ILHGA. La exposiziun da comerzi e mastregn da Glion remplazza uschia la basa da helicopters a Tavanasa che ha servì ils davos 10 onns sco lieu da sentupada per il Forum Surselva.
La Giuvna chombra d’economia da la Surselva che organisescha mintg'onn il forum vul nizzegiar sinergias da cumbinar la ILHGA ed il Forum d’economia Surselva.
Program
Il titel dal forum da quest onn «Enterpreneurship – Auf zu neuen Geschäftsideen». Hosps dal forum èn Prof. Dr. Günter Faltin, fundatur da l'interpresa Teekampagne, Hacher Bernet, manader da fatschenta da las pendicularas Claustra-Madrisa, Brigitte Küng, manadra dal center KMU Grischun, e Jossias F. Gasser, l'impressari grischun ed anteriur cusseglier naziunal. Il moderatur da Schweiz aktuell Otmar Seiler vegn era quest onn a manar tras il program.
Il Forum Surselva ha lieu ils 15 d'october da las 13:30 fin las 17:00 en l'aula da la scola da Glion.